《不把渔竿》
唐代·徐夤

不把渔竿不灌园，策筇吟绕绿芜村。得争野老眠云乐，

倍感闽王与善恩。鸟趁竹风穿静户，鱼吹烟浪喷晴轩。

何人买我安贫趣，百万黄金未可论。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。